Ingyenes a Vidámpark Campus karszalaggal! - Cívishír.hu
Helyben járóingyenCampus FesztiválDebrecenNagyerdei Kultúrparkvidámpark
2018.07.19. 14:15
Majka és Lukács Laci sem hagyta ki a lehetőséget. (Fotó: Campus Fesztivál)
Móka és kacagás Debrecenben.
A fesztivál alatt is (július 18-21.) nyitva tart a Nagyerdei Kultúrpark minden nap 9-18 óráig.
A rendezvény idején a napi vagy heti Campus Fesztivál karszalaggal rendelkezők ingyenes vidámparki belépésre jogosultak.
A „Jótékonykodj fesztiválozva” szellemében a Campus társadalmi szerepvállalásaként ebben az évben két nemes ügyet is szolgál. A Dreamnight – „Álmodj velünk!” kezdeményezés keretében a fesztiválozók hátrányos helyzetű gyerekek szórakoztatásához járulnak hozzá, amelyet szeptemberben rendeznek meg a Debreceni Állatkert és Vidámparkban. Emellett az összegyűlt felajánlásokból az Állatkert vörös panda beszerzését is támogathatják a szervezők.
A forgalmi rend változás miatt az esemény ideje alatt az Ady Endre úton csak gyalogos forgalom biztosított. A könnyebb megközelíthetőség érdekében hétköznap is nyitva tart az Oláh Gábor utcai pénztár.
Parkolni lehet az Oláh Gábor utcán, a Nagyerdei körút Vidámpark felőli oldalán ingyenesen, illetve a II. János Pál pápa tér alatti fizetős mélygarázsban.
ingyenCampus FesztiválDebrecenNagyerdei Kultúrparkvidámpark